# Iniciativa Tres Mars

La Iniciativa Tres Mars, també anomenada Iniciativa dels Mars Bàltic, Adriàtic i Negre, és un fòrum de països de la Unió Europea de l'est i el centre d'Europa. Pretén crear un diàleg nord-sud en una varietat de qüestions que afecten els Estats membres. Els dotze membres, la majoria dels quals països del Bloc Oriental, celebraren la primera cimera a Dubrovnik el 2016.

## Descripció

La Iniciativa Tres Mars té dotze països membres al llarg de l'eix nord-sud des del mar Bàltic fins al mar Adriàtic i el mar Negre: Àustria, Bulgària, Croàcia, República Txeca, Estònia, Hongria, Letònia, Lituània, Polònia, Romania, Eslovàquia i Eslovènia. Tots ells, tret d'Àustria, són antics països comunistes.

## Història

La iniciativa celebrà la seva primera cimera a Dubrovnik el 25 i 26 d'agost de 2016. Aquest esdeveniment de dos dies finalitzà amb una declaració de cooperació en assumptes econòmics, especialment en el camp de l'energia així com en el del transport i les infraestructures de comunicació. El president polonès Andrzej Duda qualificà la iniciativa "un nou concepte per promoure la unitat i la cohesió d'Europa, és una idea de cooperació entre 12 països situats entre les mars Adriàtica, Bàltica i Negra, les tres mars de l'Europa Central." Els invitats d'honor inclogueren l'assistent ministerial d'Afers Estrangers xinès Liu Haixing, qui parlà sobre la interconnectivitat amb la nova ruta de la seda, i l'antic conseller de seguretat nacional dels EUA James L. Jones, qui remarcà el paper de la iniciativa en el desenvolupament i la seguretat d'Europa.
La segona cimera de la iniciativa tingué lloc els dies 6 i 7 de juliol de 2017 a Varsòvia. El president dels Estats Units Donald Trump hi assistí. Els països participants crearen un Fòrum de negocis dels Tres Mars.

## Cimeres

| | Data | Lloc | Líder amfitrió | Notes |
| Primera | 25 i 26 d'agost de 2016 | Dubrovnik, Croàcia | Kolinda Grabar-Kitarović | |
| Segona | 6 i 7 de juliol de 2017 | Varsòvia, Polònia | Andrzej Duda | El president dels EUA, Donald Trump, hi assistí |
| Tercera | 2018 | Bucarest, Romania | Klaus Iohannis | |

## Projectes

La iniciativa està estretament relacionada amb dos importants projectes d'infraestructures de la regió:
* L'autopista Nord-Sud "Via Carpathia", que connecta Klaipėda, Lituània amb Tessalònica, Grècia.
* La infraestructura de gas natural liquat, amb terminals oceàniques a Polònia i Croàcia i un gasoducte comunicant.

## Vegeu també

* Grup de Visegrád
* Międzymorze

## Referències

* 1 2 «Dubrovnik Forum adopts declaration called "The Three Seas Initiative"» (en anglès). EBL News, 25-08-2016. Arxivat de l'original el 2017-01-16 [Consulta: 4 setembre 2017]. Arxivat 2017-01-16 a Wayback Machine.
* ↑ «The Baltic-Adriatic-Black Seas Region - Visegrad Plus» (en anglès). Arxivat de l'original el 2017-07-11. [Consulta: 4 setembre 2017].
* ↑ «President of the Republic of Poland / News / Minister Szczerski: Three Seas initiative to boost European unity» (en anglès). Arxivat de l'original el 2017-06-13. [Consulta: 4 setembre 2017].
* ↑ «The Three Seas Initiative: Central and Eastern Europe takes charge of its own destiny | Visegrád Post» (en anglès). [Consulta: 4 setembre 2017].
* ↑ Ansley, Rachel «Making the Three Seas Initiative a Priority for Trump» (en anglès). Atlantic Council.
* ↑ «Trump trip to Poland forces 3 Seas summit change» (en anglès). Fox News, 13-06-2017.
* ↑ CNBC. «FACTBOX-Three Seas Initiative summit in Warsaw», 04-07-2017. Arxivat de l'original el 2017-07-04. [Consulta: 4 setembre 2017].
* ↑ «President Rumen Radev in Warsaw: the Joint Projects and Investments of the Central and Eastern European Countries will Make the European Union Stronger». [Consulta: 4 setembre 2017].
* ↑ «Romania to host in 2018 'Three Seas Initiative' Summit (sources) – AGERPRES» (en romanès). Arxivat de l'original el 2017-08-18. [Consulta: 4 setembre 2017].
* ↑ «Poland hopes to tap Trump's business acumen at regional summit» (en anglès). Business Insider. Arxivat de l'original el 2017-07-29 [Consulta: 4 setembre 2017]. Arxivat 2017-07-29 a Wayback Machine.